592 
Tota refert candore nives basis ampla; nigresceit 
Summus apex; medio variatam corpore massam, 
Mixtaque subfuscis male candida sacchara cernes. 
Non equidem , non ista simul miscenda, locique 
Insolanda tibi nullo discrimimme; partes P 
At saltem in geminas ea divide: sacchara fines 
Alba suos, proprias habeant non candida sedes. 
Hinc, velut areolis describere villicus hortum 
Doctus amat, tonsaque vias distinguere buxo, 
Sic tabulata prius, rata per discrimina, quadris 
Descripsisse juvat, diversaque sacchara certis 
Ponere quaeque locis. Huc indita frusta minutim 
Caedito, nec pigeat rastello.evolvere, et omnem , 
Quae prodesse solet, siccandis addere curam. 
Nec mora longa: die, quo frustula rite vaporent, 
Haud opus est solido, quoties Titania lampas 
Ilustrat puro subjectas lumine terras. 
Omnia cum penitus, disperso humore, rigescunt 
Saechara, postremum vernarum tuba laborem 
Expediunt: pars frusta legit: pars vase reportat, 
Ponderat et libra: longis pars altera cistis 
Condit, et alterne geminato verberat ictu, 
Pistillisque premit, donec cava robora tandem 
Repleat, et validis affigat opercula clavis. 
Ultimus hie labor: hoc plures servantur in annos 
Sacchara , nec tantum patriis commercia terris 
Deliciasque parant, verum et trans aequora summo 
Vectantur pretio, magnisque imposta carinis 
'Trans Abilam et Calpen, gelidasque feruntur ad Arctos, 
Quare haec, Brasiliae quam donant nomine, tellus 
Non magis a populis laudatur ubique remotis, 
Ligna quod eximia enutrit, pretiosa quod altis 
Dalsama profundit sylvis, quod foeta metallis, 
Gemmarumque ferax, adamantes gignit et aurum , 
Quam quod sacchareis oneret convivia donis, 
Ambrosiisque epulis utrimque beayerit orbem. 
cc0-ooo—ÉEEEANEAA——— 
